Lauri Bambus

Lauri Bambus (sündinud 31. mail 1969 Valgas) on Eesti diplomaat. 

Bambus on lõpetanud Tartu Ülikooli 1993. aastal cum laude (õppis filosoofiateaduskonnas) ja 2004. aastal (õppis õigusteaduskonnas). Ta on end täiendanud Turu Ülikoolis rahvusvahelise õiguse erialal ning Viini Diplomaatia Akadeemias. 

Välisministeeriumis töötab Lauri Bambus alates 1995. aastast, mil ta asus tööle konsulaarosakonda. Ta on töötanud Eesti suursaatkonnas Varssavis aastatel 1995–1998 ja Brüsselis 1999–2002 ning ministeeriumi konsulaarosakonnas Schengeni büroo direktorina. 
Aastatel 2005–2007 oli ta peakonsul Eesti peakonsulaadis Peterburis ja seejärel kuni 2010. aastani välisministeeriumi konsulaarosakonna peadirektor. Aastatel 2010–2014 oli Bambus välisministeeriumi asekantsler juriidilistes ja konsulaarküsimustes. 

Aastatel 2014–2017 oli Lauri Bambus Eesti suursaadik Suurbritannia ja Põhja-Iirimaa Ühendkuningriigis. Kuninganna Elizabeth II-le andis suursaadik volikirja üle 19. novembril 2014.Eesti suursaadik Suurbritannias andis üle volikirja November 2014

2012. aastast kuni veebruarini 2021 oli Bambus Eesti suursaadik Omaanis, resideerides esialgu Tallinnas, 2014. aasta augustist Londonis ning 2017. aasta septembrist taas Tallinnas.

1. septembrist 2017 töötas Lauri Bambus välisministeeriumi riikliku protokolli osakonna peadirektorina.

2. juunil 2020 nimetati ta Eesti suursaadikuks Norras, suursaadiku volikirja andis ta Norra kroonprints Haakonile üle 8. oktoobril 2020. Ta oli kaasakrediteeritud suursaadik ka Islandil, kus ta oma volikirja andis üle Islandi presidendile Guðni Thorlacius Jóhannessonile 8. juunil 2021.

Augustist 2024 on Lauri Bambus Eesti suursaadik Itaalia Vabariigis , kus oma volikirja andis üle Itaalia presidendile Sergio Mattarellale 2. oktoobril 2024.https://web.archive.org/web/20200625000000/https://https//udn.com/news/story/121424/4659358://vm.ee/uudised/eesti-suursaadik-itaalias-andis-ule-oma-volikirja Resideerimisega Roomas on Bambus kaasakrediteeritud Eesti suursaadikuks alates 27.11.2024 San Marinoshttps://web.archive.org/web/20200625000000/https://https//udn.com/news/story/121424/4659358://vm.ee/uudised/eesti-suursaadik-san-marinos-andis-ule-volikirja-2, alates 28.11.2024 Maltalhttps://web.archive.org/web/20200625000000/https://https//udn.com/news/story/121424/4659358://vm.ee/en/news/estonian-ambassador-malta-presents-his-credentials ja alates 12.12.2024 Malta Ordu juureshttps://web.archive.org/web/20200625000000/https://https//udn.com/news/story/121424/4659358://vm.ee/uudised/eesti-suursaadik-malta-ordu-juures-andis-ule-volikirja-0.  

Tunnustus
2008 Valgetähe V klassi teenetemärk
2010 Piirivalve III klassi teeneterist
2011 Prantsuse Vabariigi teeneteorden
2014 Poola Vabariigi teeneteordeni komandöririst
2014 Soome Lõvi rüütelkonna komandöririst
2014 Siseministeeriumi hõbedane teenetemärk
2018 Madalmaade Oranje-Nassau ordeni suurohvitser
2018 Itaalia Vabariigi teeneteordeni suurohvitser
2019 Läti Vabariigi Kolme Tähe ordeni komandöririst

Isiklikku
Võõrkeeltest kõneleb Lauri Bambus inglise, vene, poola ja prantsuse keelt. Lauri Bambus on abielus, tal on tütar ja poeg. 

Viited

Kategooria:Eesti suursaadikud Norras
Kategooria:Eesti suursaadikud Suurbritannias
Kategooria:Tartu Ülikooli filosoofiateaduskonna vilistlased
Kategooria:Tartu Ülikooli õigusteaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1969